22/06/2012 | Administración LocalMunicipal
Carral
Aprobación definitiva da Ordenanza fiscal da taxa pola ocupación de terreos na vía pública con postos para as feiras no Concello de Carral Aprobación definitiva da Ordenanza fiscal da taxa pola ocupación de terreos na vía pública con postos para as feiras no Concello de Carral

Na sesión ordinaria do Pleno do Concello de Carral realizada o 29 de marzo de 2012 adoptáronse, entre outros, os seguintes acordos: Primeiro.- Aprobar inicialmente a ordenanza fiscal da taxa pola ocupación de terreos na vía pública con postos para as feiras no Concello de Carral. Segundo.- Someter o expediente a información pública e audiencia ós interesados polo prazo de trinta días hábiles para a presentación de reclamacións e suxerencias, prazo que comenzará a partir do día seguinte ó da publicación do anuncio no BOP. Deberá publicarse así mesmo no taboleiro de anuncios do Concello. No caso de que se presenten reclamacións ou suxerencias dentro de prazo as mesmas deberán ser resoltas polo Pleno, debendo aprobarse definitivamente as ordenanzas. Terceiro.- No caso de que non se presentase ningunha reclamación ou suxerencia entederase definitivamente adoptado o acordo ata entón provisional. Para a entrada en vigor deberá publicarse integramente o texto definitivamente aprobado no BOP. Logo de someter os devanditos acordos a exposición pública mediante anuncio publicado no taboleiro de edictos do Concello de Carral, previo anuncio no BOP da Coruña nº 69, do 12 de abril de 2012, durante o prazo de trinta días hábiles establecido ao efecto, entre os días 13 de abril e 19 de maio de 2012, de acordo co informe emitido o11 de xuño de 2012 pola encargada do rexistro xeral do Concello, segundo o cal non foi presentada no rexistro xeral do Concello de Carral reclamación ningunha no devandito prazo, esta Alcaldía ditou, en uso das atribucións que lle confere o artigo 21.1. a), r) e s) LRBRL, o decreto 120/2012 o 11 de xuño de 2012 polo que resolveu 1.-Entender elevado a definitivo o devandito acordo plenario provisorio de aprobación da ordenanza fiscal municipal reguladora da taxa por ocupación de terreos da vía pública con postos para as feiras no Concello de Carral, por non terse presentado reclamación alguna a aquel durante o prazo establecido ao efecto, en aplicación do artigo 17.3 TRLRFL.2.- Dispoñer o inserimento no Boletín Oficial da Provincia da Coruña do acordo definitivos a que se refire o apartado anterior, incluindo o provisorio elevados automáticamente a tal categoría, e o texto íntegro da ordenanza fiscal, con indicación que contra os mesmos non cabe outro recurso que o contencioso-administrativo, que se poderá interpoñer, a partires de tal publicación na forma e prazos que establecen as normas reguladoras da devandita xurisdición (19.1 TRLRFL), e sen que entren en vigor até que se teña levado a cabo a devandita publicación. (17.4 TRLRFL) Carral, 11 de xuño de 2012 O alcalde José Luís Fernández Mouriño ARTIGO 1º.- FUNDAMENTO E RÉXIME. Este Concello, conforme ao autorizado polo artigo 106 da Lei 7/85 do 2 de abril, reguladora das bases do réxime local, e de acordo co previsto no artigo 57 do Real decreto lexislativo 2/2004, do 5 de marzo, polo que se aproba ou Texto refundido da Lei de facendas locais, establece a taxa pola ocupación da vía pública con postos para as feiras a celebrar no Concello de Carral. ARTIGO 2º.- FEITO IMPOÑIBLE.1. Constitúe o feito impoñible da taxa a ocupación da vía pública con postos con mnotivo da celebración das feiras no Concello de Carral. ARTIGO 3º.- SUXEITOS PASIVOS. Son suxeitos pasivos desta taxa, en concepto de contribuíntes, as persoas físicas e xurídicas, así coma as herdanzas xacentes, comunidades de bens e demais entidades que, carentes de personalidade xurídica, constitúan unha unidade económica ou un patrimonio separado susceptible de imposición, que se beneficien da ocupación. ARTIGO 4º.- RESPONSABLES. En materia de responsabilidade aplicaranse os artigos 42 e seguintes da Lei 58/2003, do 17 de decembro, xeral tributaria. ARTIGO 5º.- BASE IMPOÑIBLE. Tomarase como base para determinar a cota tributaria da presente taxa, a superficie de ocupación total tanto do posto como dos anexos ao mesmo, incluíndo vehículos e o armazón do mesmo, expresada en metros cadrados. ARTIGO 6º. COTA DE GRAVAME. A cota tributaria consistirá na cantidade resultante de aplicar a tarifa de 9 euros por metro cadrado ocupado e ano (0,25 euros por metro cadrado e día), de acordo cos conceptos e importes nel establecidos. ARTIGO 6º. - EXENCIÓNS E BONIFICACIÓNS. Non se recoñece exención ou bonificación algunha, agás as expresamente previstas en normas con rango de Lei e as derivadas da aplicación de Tratados internacionais. ARTIGO 7º.- PERÍODO IMPOSITIVO E DEVENGO. A taxa devengarase o primeiro día do período impositivo. O período impositivo coincidirá, para os postos permanentes, co ano natural, salvo nos casos de alta ou cese de utilización nos que a cota prorratearase por trimestres naturais. A cota tributaria terá que aboarse entre o 1 e o 10 de xaneiro de cada anualidade mediante domiciliación bancaria ou presentando nas dependencias municipais, durante este período, recibo xustificativo da realización do pago. ARTIGO 8º.- NORMAS DE XESTIÓN E LIQUIDACIÓN. O tributo liquidarase por cada aproveitamento solicitado e conforme ás zonas fixadas e ás condicións sinaladas na Ordenanza reguladora da venda ambulante do Concello de Carral. Esta taxa esíxese en réxime de autoliquidación, debendo o suxeito pasivo, no momento de presentar a correspondente solicitude, acreditar o ingreso do importe total estimado da cota tributaria na Entidade Bancaria habilitada a tal efecto. Cando por causas no imputables ao suxeito pasivo, a actividade administrativa que constitúe o feito impoñible da taxa non se preste ou desenvolva, procederá a devolución do importe da cota correspondente. Non se tramitará o expedente correspondente, se non se acredita a autoliquidación e o pagamento da presente taxa ARTIGO 9º.- INFRACCIÓNS E SANCIÓNS. A calificación das infraccións tributarias e as correspondentes sancións rexiranse polo establecido nos artigos 183 e seguintes da Lei Xeral Tributaria e polo regulado no capítulo V da Ordenanza municipal reguladora de venda ambulante publicada no BOP nº 61, de 30 de marzo de 2011, na que se aproba definitivamente. DISPOSICIÓN DERRADEIRA. Esta Ordenanza, unha vez aprobada definitivamente polo Pleno da Corporación, entrará en vigor o mesmo día da súa publicación no Boletín Oficial Provincial.